
న్యూఢిల్లీ: రియోలో రజతం సాధించినందుకు తెలుగు షట్లర్ పీవీ సింధుకు ప్రభుత్వం ఇచ్చిన నగదు ప్రోత్సాహకాల గురించి తెలిసి ఒలింపిక్ చాంపియన్ కరోలినా మారిన్ ఆశ్చర్యం వ్యక్తం చేసింది. ‘సింధు మిలియన్ల నగదు దక్కించుకుందని విన్నా. అది చాలా ఎక్కువ. నాకూ మా స్పెయిన్ ప్రభుత్వం క్యాష్ రివార్డు ఇచ్చింది. కానీ, సింధుకు వచ్చిన మొత్తంలో నాది కేవలం 10-15 శాతమే. అయితే, సింధు బహుమతులను చూస్తే ఈ ఆట ఇక్కడ చాలా పాపులర్ అన్న విషయం అర్థమవుతోంది. కానీ, మా దేశంలో కొన్ని ప్రాంతాల్లోనే బ్యాడ్మింటన్కు ఆదరణ ఉంది. అక్కడా ఇలాంటి క్రేజ్ లేద’ని మారిన్ చెప్పుకొచ్చింది. రియో ఫైనల్లో సింధును ఓడించి ఒలింపిక్ స్వర్ణం నెగ్గిన తొలి ఆసియేతర మహిళగా నిలిచిన మారిన్కు స్పెయిన్ ప్రభుత్వం దాదాపు రూ. 70 లక్షల నగదు బహుమతి ఇచ్చింది. కాగా, సింధుకు వివిధ రాష్ట్ర ప్రభుత్వాలు, ప్రభుత్వ సంస్థలు రూ. 13 కోట్ల నగదు అందించిన సంగతి తెలిసిందే. వీటితో పాటు ఆమె బీఎండబ్ల్యూ కారు, ఇంటి స్థలాలు సహా పలు బహుమతులు అందుకుంది. అదే విధంగా.. మూడేళ్ల కాలానికి గాను ప్రముఖ సంస్థతో రూ. 50 కోట్ల ఎండార్స్మెంట్ ఒప్పందాన్ని కుదుర్చుకున్నట్టు సమాచారం. ఇక, గతేడాది ఆల్ ఇంగ్లండ్, వరల్డ్ చాంపియన్షిప్ ఫైనల్స్లో మరో ఏస్ షట్లర్ సైనా నెహ్వాల్ను ఓడించింది. సింధు, సైనాల్లో ఎవరు ఉత్తమమో చెప్పలేనంది. ‘ఈ ఇద్దరూ ఉత్తమ ప్లేయర్లు. ఎవరు గొప్పో చెప్పలేను. ఇద్దరూ ప్రత్యేకమే. వారిని ఓడించడం చాలా కష్టం. వాళ్లపై నెగ్గాలంటే నూటికి నూరు శాతం నా అత్యుత్తమ ఆటను ప్రదర్శించాల్సిందేన’ని వివరించింది.

newdhilly: reolo rajatam saadhinchinanduku telugu shatlar pv sindhuku prabhutvam ichina nagadu prothsaahakaala gurinchi telisi olimpic champian karolina marin aascharyam vyaktam chesindi. ‘sindhu millianla nagadu dakkinchukundani vinna. adhi chala ekkuva. naakuu maa spain prabhutvam kyash rivaardu ichindi. cony, sindhuku vachina mottamlo naadi kevalam 10-15 saatame. ayithe, sindhu bahumatulanu chuste ee aata ikkada chala papular anna vishayam ardhamavutondi. cony, maa desamlo konni praantaallone badmintanku aadarana undi. akkada ilanti crage ledha’ni marin cheppukochindi. reo fainallo sindhunu odinchi olimpic swarnam neggina toli aasiyetara mahilagaa nilichina maarinku spain prabhutvam daadaapu roo. 70 lakshala nagadu bahumati ichindi. kaga, sindhuku vividha rashtra prabhutvaalu, prabhutva samsthalu roo. 13 kotla nagadu andinchina sangati telisinde. veetitho paatu aame baendablue kaaru, inti sthalaalu sahaa palu bahumatulu andukundi. adhe vidhamgaa.. moodella kaalaaniki gaanu pramukha samsthatho roo. 50 kotla endarsment oppandaanni kudurchukunnattu samacharam. ika, gatedadi al ingland, werald champianship finalslo maro yes shatlar saina nehwalnu odinchindi. sindhu, sainaallo evaru uttamamo cheppalenandi. ‘ee iddaruu uttama playerlu. evaru goppo cheppalenu. iddaruu pratyekame. vaarini odinchadam chala kashtam. vaallapai neggalante nootiki nooru saatam naa atyuttama aatanu pradarsinchaalsindena’ni vivarinchindi.